b'\n_START_ARTICLE_\nGintautas Mikolaitis\n_START_SECTION_\nBiografija\n_START_PARAGRAPH_\n1967\xe2\x80\x931971 m. mok\xc4\x97si \xc5\xa0ilinink\xc5\xb3 prad\xc5\xbeios mokykloje, 1971\xe2\x80\x931978 m. Girkalnio vidurin\xc4\x97je mokykloje, 1979 m. baig\xc4\x97 Kauno profesin\xc4\x99 technikos mokykl\xc4\x85 Nr. 33, kino mechanikas. 1984 m. baig\xc4\x97 Kauno politechnikos instituto Lengvosios pramon\xc4\x97s fakultet\xc4\x85, in\xc5\xbeinierius mechanikas._NEWLINE_1984\xe2\x80\x932000 m. Raseini\xc5\xb3 siuvimo gamybinio susivienijimo \xe2\x80\x9e\xc5\xa0atrija\xe2\x80\x9c darbininkas, vyr. in\xc5\xbeinieriaus pavaduotojas, generalinio direktoriaus pavaduotojas statybai. 1997\xe2\x80\x932000 m. Raseini\xc5\xb3 rajono savivaldyb\xc4\x97s mero pavaduotojas. 2000 m. UAB \xe2\x80\x9eRaseini\xc5\xb3 \xc5\xa1ilumos tinklai\xe2\x80\x9c direktorius, 2000\xe2\x80\x932004 m. ir 2004\xe2\x80\x932008 m. kadencij\xc5\xb3 Seimo narys._NEWLINE_Nuo 1994 m. Lietuvos socialdemokrat\xc5\xb3 partijos Raseini\xc5\xb3 rajono skyriaus narys, 1997\xe2\x80\x932000 m. Raseini\xc5\xb3 skyriaus pirmininkas, nuo 1999 m. LSDP tarybos narys, 2010 m. skyriaus pirmininko pavaduotojas._NEWLINE_1997\xe2\x80\x932000 m., 2000\xe2\x80\x932003 m., 2003 m. (mandato atsisak\xc4\x97) ir nuo 2011 m. Raseini\xc5\xb3 rajono savivaldyb\xc4\x97s tarybos narys. _NEWLINE_1979 m. Lietuvos \xc5\xbeiemos daugiakov\xc4\x97s \xc4\x8dempionas._NEWLINE_2008 m. bir\xc5\xbeel\xc4\xaf Seime rinkti para\xc5\xa1ai d\xc4\x97l interpeliacijos G. Mikolai\xc4\x8diui u\xc5\xbe politik\xc5\xb3 elgesio kodekso pa\xc5\xbeeidimus. Politikas buvo matomas neblaivus Vyriausyb\xc4\x97s metin\xc4\x97s ataskaitos metu, taip pat buvo pasinaudota jo balsavimo kortele jam b\xc5\xabnant atostogose Maltoje.'